ԱՄՓՈՓԱԹԵՐԹ

«Գյումրի համայնքին հողամաս նվիրելու մասին» Հայաստանի Հանրապետության կառավարության որոշման նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխությունները |
| ՀՀ արտաքին գործերի նախարարություն  29.03.2017թ.  №1111/8841-17 | «Գյումրի համայնքին հողամաս նվիրելու մասին» Հայաստանի Հանրապետության կառավարության որոշման նախագծի վերաբերյալ ՀՀ արտաքին գործերի նախարարությունը դիտողություններ և առաջարկություններ չունի: | Ընդունվել է ի գիտություն |  |
| ՀՀ ֆինանսների նախարարություն  28.03.2017թ.  №01/83-5/5500-17 | Նախագծով նախատեսվում է ՀՀ Շիրակի մարզի Գյումրի համայնքի Մ. Խորենացու փողոցի N 13 հասցեում գտնվող ՀՀ սեփականությունը համարվող 1.2 հա մակերեսով հողամասը (այսուհետ` Գույք) հետ վերցնել և ՀՀ օրենսդրությամբ սահմանված կարգով նվիրել Գյումրի համայնքին: Այս կապակցությամբ առաջարկում ենք Նախագծում հստակեցնել, թե Գույքը ումից է հետ վերցվելու: | Ընդունվել է | «հետ վերցնել և» բառերը հանվել են |
| «Պետական կառավարչական հիմնարկների մասին» ՀՀ օրենքի 3-րդ հոդվածի 6-րդ մասի համաձայն` պետական կառավարչական հիմնարկն (այսուհետ` Հիմնարկ) ունի ինքնուրույն հաշվեկշիռ, իսկ 4-րդ հոդվածի 1-ին մասի համաձայն` Հիմնարկին գույքը հանձնվում է վարչական ակտին համապատասխան, որը հաշվառվում է նրա հաշվեկշռում: Հաշվի առնելով վերոգրյալը` առաջարկում ենք Նախագծի 1-ին կետում նշել Գույքի արժեքը: | Ընդունվել է | Գույքի արժեքը ներառվել է նախագծում |
| ՀՀ ԿԱ անշարժ գույքի կադաստրի պետական կոմիտե  24.03.2017թ.  № ԱՄ/2068-17 | Առաջարկվում է նախագծի 1-ին կետից հանել <<հետ վերցնել և>> բառերը, քանի որ Հայաստանի Հանրապետության սեփականություն հանդիսացող ՀՀ Շիրակի մարզի Գյումրի քաղաքի Մ. Խորենացու փողոց N 13 հասցեի 1.2 հա մակերեսով հողամասն ամրացված չի եղել որևէ մարմնի: | Ընդունվել է | «հետ վերցնել և» բառերը հանվել են |
| ՀՀ ԿԱ պետական գույքի կառավարման վարչություն  18.04.2017թ.  № 01/22.31/2253-17 | ՀՀ կառավարության 2006 թվականի նոյեմբերի 23-ի №1929-Ն որոշման համաձայն ՀՀ Շիրակի մարզի Գյումրի համայնքի Մ. Խորենացու փողոցի №13 հասցեում գտնվող 1.2 հա մակերեսով հողամասի նվիրատվության պայմանագրի կնքման, Հայաստանի Հանրապետության սեփականության իրավունքի գրանցման գործընթացներն իրականացվել են ՀՀ Շիրակի մարզպետարանի կողմից և հողամասը ՀՀ կառավարությանն առընթեր պետական գույքի կառավարման վարչության տնօրինությանը չի հանձնվել:  Ելնելով վերոգրյալից առաջարկում եմ, նախագծի 2-րդ կետով տրվող հանձնարարականների կատարումը վերապահել ՀՀ Շիրակի մարզպետին: | Ընդունվել է | Նախագծի 2-րդ կետում «հողամասը ՀՀ կառավարությանն առընթեր պետական գույքի կառավարման վարչության պետին» բառերը փոխարինվել են «Հայաստանի Հանրապետության Շիրակի մարզպետին» բառերով: |
| ՀՀ արդարադատության նախարարություն  27.04.2017թ.  № 01/19.2/6797-17 | Նախագծի 2-րդ կետի 1-ին և 2-րդ ենթակետերում նշված գործողությունների կատարման հերթականության հետ կապված, գտնում ենք, որ անհրաժեշտ է սկզբում կնքել համապատասխան հողամասի նվիրատվության պայմանագիրը, այնուհետև պայմանագրի հիման վրա իրականացնել հողամասի հանձնման-ընդունման աշխատանքները` համաձայն Հայաստանի Հանրապետության քաղաքացիական օրենսգրքի 594-596-րդ հոդվածների պահանջների: Այդ առումով, հարկ է Նախագծի 2-րդ կետի 1-ին ենթակետում «սույն որոշման 1-ին կետում նշված հողամասի հանձնման-ընդունման աշխատանքները» բառերը փոխարինել «նվիրատվության պայմանագրի կնքումը` դրանում նախատեսելով, որ պայմանագրի նոտարական վավերացման և գույքային իրավունքների պետական գրանցման ծախսերը ենթակա են կատարման` Գյումրու համայնքապետարանի միջոցների հաշվին.» բառերով, իսկ 2-րդ ենթակետում «աշխատանքների իրականացումից հետո մեկամսյա ժամկետում Գյումրի համայնքի հետ համատեղ իրականացնել նվիրատվության պայմանագրի կնքումը` դրանում նախատեսելով, որ պայմանագրի նոտարական վավերացման և գույքային իրավունքի պետական գրանցման ծախսերը ենթակա են կատարման` Գյումրու համայնքապետարանի միջոցների հաշվին:» բառերը փոխարինել «գործողությունների կատարումից հետո մեկամսյա ժամկետում Գյումրու համայնքապետարանի հետ համատեղ իրականացնել սույն որոշման 1-ին կետում նշված հողամասի հանձնման-ընդունման աշխատանքները:» բառերով: | Ընդունվել է | Առաջարկվող փոփոխությունները կատարվել են |